Պետությունն անկախ ու ինքնուրույն է այնքան, որքան անկախ և ինքնուրույն է իր քաղաքացին: Քաղաքացուն ինքնուրույնություն տալիս է իր վաստակը, իսկ մարդը կարող է վաստակել՝ աշխատելով այս կամ այն գործարարին պատկանող որևէ ընկերությունում: Այլ կերպ ասած, հզոր, սուվերեն և անկախ պետություն ունենալու համար առաջինը պետք է գնահատվի մեծահարուստ գործարարը, որն էլ ստեղծում է այն վաստակի միջոցը, որը աշխատող քաղաքացուն դարձնում է անկախ և արժանապատիվ մարդ: